CV – Haderslev Domkirkes Pigekor

Haderslev Domkirkes Pigekor er et af Danmarks førende pigekor med 45 sangere i alderen 12 - 20 år.

Pigekoret har et højt aktivitetsniveau og optræder årligt 20 - 25 gange i ind- og udland ved koncerter, gudstjenester og events.

Udover ugentlige korprøver, gruppeprøver og korrejser modtager pigerne solo-undervisning i sang ved erfarne sangere og sangpædagoger.

Koret turnérer hvert år i både ind- og udland, og rejste i foråret 2019 på ”Cathedral Tour Scotland” med koncerter i domkirkerne i Glasgow, Dunblane og Edinburgh.

Foråret 2018 sang pigerne i Paris, og i marts/april 2017 turnerede de “Kattegat rundt” med koncerter i Aalborg og Göteborgs domkirker, mens det blot en måned senere sang i Haderslev og Aarhus Domkirker - bl.a. uropførelsen af “Fem Kristus-ord”, der er dedikeret til koret.

På TV har koret vist sig ved DR’s nytårsgudstjeneste 2015/2016, ligesom pigerne medvirkede i pinsen 2017 ved den nationale fejring af Reformationsjubilæet under overværelse af HM Dronningen.

I foråret 2016 var koret under fjerne himmelstrøg, da de besøgte i Palæstina/Israel med koncerter i bl.a. Jerusalem og Bethleham.

I 2015 gjaldt årets turne Norge, hvor pigerne bl.a. begejstrede ved en koncert i Norges kroningskirke, Nidarosdomen, i Trondheim.

Pigerne har ved flere lejligheder samarbejdet med Sønderjyllands Symfoniorkester, bl.a. i foråret 2017 da de indspilede CD’en “Luk julefreden ind”.

Haderslev Domkirkes Pigekor har indspillet og udgivet 4 CD’er, herunder en live-indspilning af Kim A. Arnesens “Magnificat” for bl.a. kor og strygeorkester.

I august 2020 giver koret Verdenspremiere på Kim A. Arnesens symfoniske ”Stabat mater” sammen med Sønderjyllands Symfoniorkester.

Koret ledes og dirigeres af Thomas Berg-Juul.

www.haderslevpigekor.dk